CELEX: 32018R1277
Language: hu
Date: 2018-09-18 00:00:00
Title: A Tanács (EU) 2018/1277 rendelete (2018. szeptember 18.) a baromfihús-ágazatban alkalmazandó export-visszatérítések meghatározásáról

24.9.2018   
               
               
                  HU
               
               
                  Az Európai Unió Hivatalos Lapja
               
               
                  L 239/1
               
            
         A TANÁCS (EU) 2018/1277 RENDELETE
         (2018. szeptember 18.)
         a baromfihús-ágazatban alkalmazandó export-visszatérítések meghatározásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1308/2013/EU európai parlamenti és tanácsi rendelettel (1) hatályon kívül helyezett 1234/2007/EK tanácsi rendelet (2) értelmében a Bizottság felhatalmazást kapott arra, hogy az 1234/2007/EK rendeletben megállapított kritériumok és követelmények figyelembevételével szükség esetén visszatérítést határozzon meg. Mindezek alapján elfogadásra került a 689/2013/EU bizottsági végrehajtási rendelet (3).
                  
               
                     (2)
                  
                  
                     2017. szeptember 20-i ítéletében (4) a Bíróság megsemmisítette a 689/2013/EU végrehajtási rendeletet. A Bíróság megállapította, hogy a valamely sérelmet okozó aktus elfogadására vonatkozó eljárási szabályok megsértése a lényeges eljárási szabályok megsértésének minősül, ennélfogva az ilyen hibában szenvedő jogi aktust meg kell semmisíteni.
                  
               
                     (3)
                  
                  
                     A Bíróság azt is kimondta, hogy az alapvető eljárási követelmények megsértése ellenére nem derült fény egyetlen olyan hibára sem, amely érintené a szóban forgó, az 1234/2007/EK rendelet végrehajtásához szükséges intézkedéseket tartalmazó jogi aktus megfelelőségét. Ezért a jogbiztonság érdekében, illetve elkerülendő az 1234/2007/EK rendelet végrehajtásának veszélyeztetését, a Bíróság úgy határozott, hogy a vitatott rendelet joghatásait a helyébe lépő új jogi aktus hatálybalépéséig fenn kell tartani.
                  
               
                     (4)
                  
                  
                     Az 1308/2013/EU rendelet hatályon kívül helyezte az 1234/2007/EK rendelet visszatérítéseket meghatározó jogi aktusok elfogadására vonatkozó eljárási rendelkezéseit. Az 1308/2013/EU rendeletet 2014. január 1-jétől kell alkalmazni.
                  
               
                     (5)
                  
                  
                     Ezért a Bíróság ítéletének való megfelelés érdekében a 689/2013/EU végrehajtási rendelet által megállapított szinten kell meghatározni a baromfihús-ágazatban alkalmazandó export-visszatérítéseket. Ezért indokolt előírni, hogy ez a rendelet visszamenőleges hatállyal legyen alkalmazandó a 2013. július 19. és 2013. december 31. közötti időszak tekintetében.
                  
               
                     (6)
                  
                  
                     Visszatérítés csak olyan termékek esetében nyújtható, amelyeknek az Unión belüli szabad mozgása engedélyezett, és amelyeken szerepel a 853/2004/EK európai parlamenti és tanácsi rendelet (5) 5. cikke (1) bekezdésének b) pontjában előírt azonosító jelölés. Az említett termékeknek a 852/2004/EK európai parlamenti és tanácsi rendelet (6) követelményeinek is meg kell felelniük.
                  
               
                     (7)
                  
                  
                     A 689/2013/EU végrehajtási rendelet elfogadásáig alkalmazandó visszatérítéseket a 360/2013/EU bizottsági végrehajtási rendelet (7) határozta meg. A 689/2013/EU végrehajtási rendelet joghatásainak megszűnése ezért többek között azt jelentené, hogy alkalmazandóvá válik a 360/2013/EU rendelet. A jogbiztonság érdekében a 360/2013/EU rendeletet ezért hatályon kívül kell helyezni,
                  
               ELFOGADTA EZT A RENDELETET:
         
            1. cikk
            
               (1)   Export-visszatérítést kell nyújtani az e rendelet mellékletében foglalt termékekre az ugyanott meghatározott összegekre és időszakban, az e cikk (2) bekezdésében előírt feltételek mellett.
            
            
               (2)   Az e cikk alapján export-visszatérítésben részesíthető termékeknek meg kell felelniük a 852/2004/EK és a 853/2004/EK rendelet vonatkozó előírásainak, különösen az engedélyezett létesítményben való előállítás és a 853/2004/EK rendelet II. mellékletének I. szakasza szerinti azonosító jelölés követelményeinek.
            
         
         
            2. cikk
            A 360/2013/EU végrehajtási rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            Ezt a rendeletet 2013. július 19-től2013. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 18-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
         
            (2)  A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
         
            (3)  A Bizottság 689/2013/EU végrehajtási rendelete (2013. július 18. a baromfihús-ágazatban alkalmazandó export-visszatérítések megállapításáról (HL L 196., 2013.7.19., 13. o.).
         
            (4)  A Bíróság 2017. szeptember 20-i ítélete, Tilly-Sabco kontra Bizottság, C-183/16 P, ECLI:EU:C:2017:704.
         
            (5)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (6)  Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).
         
            (7)  A Bizottság 360/2013/EU végrehajtási rendelete (2013. április 18.) a baromfihús-ágazatban alkalmazandó export-visszatérítések megállapításáról (HL L 109., 2013.4.19., 27. o.).
      
      
         
            MELLÉKLET
            
               A BAROMFIHÚS-ÁGAZATBAN 2013. JÚLIUS 19-TŐL2013. DECEMBER 31-IG ALKALMAZANDÓ EXPORT-VISSZATÉRÍTÉSEK
            
            
                        Termékkód
                     
                     
                        Rendeltetési hely
                     
                     
                        Mértékegység
                     
                     
                        A visszatérítés összege
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 db
                        EUR/100 db
                        EUR/100 db
                        EUR/100 db
                        EUR/100 db
                        EUR/100 db
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Megjegyzés: A termékkódokat és az „A” sorozatba tartozó rendeltetésihely-kódokat a 3846/87/EGK bizottsági rendelet (HL L 366., 1987.12.24., 1. o.) határozza meg.
                        A további rendeltetési helyek meghatározása a következő: V03: A24, Angola, Szaúd-Arábia, Kuvait, Bahrein, Katar, Omán, Egyesült Arab Emírségek, Jordánia, Jemen, Libanon, Irak, Irán.